《寄题南康胡氏春风堂》
宋代·刘克庄

芋魁菜甲必同食，石田茅屋不忍析。
有时对床听风雨，有时共忍窥简册。
大兄独抱古人道，群季各修弟子职。
一门和气常如春，紫荆花开庭草碧。
宛然生在舞雩时，又若坐于明道侧。
吾尝三复棠棣诗，周公千载有惭色。
共梨公枣能几何，摘瓜煮豆堪太息。
区区锥刀未足让，伯夷逊国采薇吃。
君能聚族真卓行，余亦为兄愧凉德。
莫年在意观庐山，因作春风堂上客。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。